
Tlačová správa
Štyri nové laserové myši Verbatim
Vydajte sa na lov myší
Bratislava, 5. mája 2009 – S príchodom jari prišlo nielen čvirikanie vtákov, ale aj štyri nové počítačové myši od Verbatimu. Nech ste doma alebo na cestách, nové myši vás príjemne prekvapia presným pohybom, pekným a ergonomickým vyhotovením, ale aj voliteľným nastavením. Myši je už možné dostať v obchodoch: Wireless Laser Notebook Mouse za 24,9 EUR, Wireless Bluetooth Laser Notebook Mouse za 34,9 EUR, Wireless Laser Desktop Mouse s dobíjacou dokovacou stanicou za 33,5 EUR a Laser Desktop Mouse za 21,5 EUR.
Wireless Laser Notebook Mouse

Model Wireless Laser Notebook Mouse je vhodný predovšetkým pre notebooky. USB prijímač je šikovne pripevnený na spodok myši, takže ho nestratíte napríklad pri prenášaní. Rovnako ako ostatné myšky Verbatim, i táto sa vyznačuje tromi stupňami citlivosti pohybu (až do hodnoty 1600 dpi) a ďalej tromi individuálne nastaviteľnými tlačidlami, takže môžete jedným kliknutím vykonávať vaše obľúbené alebo často opakované funkcie. V závislosti na tom, či uprednostňujete maximálnu presnosť pohybu napríklad pri úprave fotografií, alebo naopak svižné manévre pri hraní hier, si môžete presne vybrať citlivosť kurzora, ktorá vám najviac vyhovuje – k dispozícii sú tri rôzne nastavenia – 800, 1200 a 1600 dpi. Pokiaľ sú v myši vložené batérie, aktuálne nastavenie DPI signalizuje svetelný indikátor:
Žiariaci: 1600 dpi
Stlmený: 1200 dpi
Zhasnutý: 800 dpi

Wireless Bluetooth Laser Notebook Mouse

Model Bluetooth Laser Notebook Mouse bol vyvinutý najmä pre MacBooky a notebooky a je teda ideálny na mobilné použitie, čomu zodpovedá i bezdrôtová technológia Bluetooth. Spárovanie bluetooth a PC alebo notebooku je rýchle a jednoduché. Myš je schopná úpravy fotografií s presnosťou jedného pixla, ale hodí sa i na bleskové manévre pri hraní hier. Bluetooth Laser Notebook Mouse sa vyznačuje nastaviteľnou citlivosťou pohybu, ktorú môžete využiť na prispôsobenie rýchlosti kurzora.
Wireless Laser Desktop Mouse s dokovacou stanicou
Wireless Laser Desktop Mouse od Verbatimu je vybavená modernou technológiou, ktorá vďaka laserovému snímaču s vysokým rozlíšením umožňuje mimoriadne presný pohyb. K tejto myši patrí i dokovacia stanica, ktorá slúži ako nabíjačka, čím šetrí energiu batérií i peniaze. Hneď ako ju pripojíte do USB portu, môžete ju ihneď začať používať. Ergonomický dizajn a veľmi kvalitný laserový snímač zaručujú precíznu kontrolu pohybu pri práci s akoukoľvek aplikáciou.
Laser Desktop Mouse

Laser Desktop Mouse sa môže pýšiť absolútnym komfortom a používateľskou prívetivosťou. Nekĺzavý povrch umožňuje príjemnú manipuláciu s myšou, zatiaľ čo jej tri programovateľné tlačidlá môžu jedným kliknutím vykonávať kľúčové funkcie. Rolovacie koliesko je možné zároveň používať i ako klasické tlačidlo, pričom ďalšie dve tlačidlá sú umiestnené po strane. Len dotykom si prispôsobíte rýchlosť myši Laser Desktop Mouse tak, aby čo najlepšie zodpovedala vašim potrebám.
Všetky myši sa dodávajú so softvérom na CD a používateľskou príručkou.

O spoločnosti Verbatim

Od roku 1969 udáva Verbatim smer vývoja technológií na uchovávanie dát – od diskiet a magneticko-optických médií, CD a DVD formátov až po najnovšie HD médiá Blu-ray. Okrem toho ponúka Verbatim kvalitné produkty na poli prenosných USB kľúčeniek, pamäťových „flash“ kariet, SSD a externých pevných diskov, a rovnako tak i široké spektrum počítačového príslušenstva. Verbatim je dcérskou spoločnosťou Mitsubishi Chemical Group a ťaží z vynikajúceho výskumného a vývojového oddelenia. Vďaka tomu hrá Verbatim kľúčovú úlohu pri utváraní trhu s pamäťovými médiami. Veľmi prísne kontroly kvality počas výroby zaisťujú vysokú kvalitu produktov spoločnosti Verbatim, ktoré víťazia v mnohých medzinárodných porovnávacích testoch. Spoločnosť je európskym lídrom v oblasti optických dátových nosičov. Viac informácií nájdete na adrese: www.verbatim-europe.com

